بحضور نخبة من عشاق الشعر ، في ثاني أمسيات مهرجان العيساوية ، كان لحضور الشعر رونق خاص مع هذه الليلة التي تميز في ادارتها الإعلامي غانم أبو رشيدة وكان فارسها الشاعر : صالح أبو رشيدة وقد بدأ عريف الأمسية بالترحيب بالحضور ثم قدّم شاعر الأمسية الذي كان له صولات وجولات في الساحة الشعبية والمسابقات الشعرية ، حيث بدأ الأمسية بقصيدك وطنية بعنوان ( الوطن خط أحمر ) قال فيها :
الله الكبر نحمده سبحانه الحق اليقين = عالمن سر النوايا والخفايا والجحود
منجين ذاك الغلام اللي دعا به يستعين = قال يالله اكفني والقوم من نار الخدود
نستعينه واحدا يكفينا شر المعتدين = بسم اعادة الامل والحزم يالله الصمود
لا دعانا شبر واحد حنا حنا السابقين = كلنا باسم الملك سلمان حراس الحدود
من شمال المملكه نمشي على العهد الامين = ما نتأخر ثانيه وامره فلا عنه صدود
كل بقعه بالوطن هذا هي الحب الدفين = الله الواحد وثم انتم يسادتنا السعود
بلغ الحوثي ترا قبره مكانه له سنين = حافرينه ماحسبنا بدينهم وضع اللحود
حيث تفاعل الجمهور مع هذه القصيدة التي تعبر عمّا يكنه كل مواطن تجاه هذا الوطن الذي يفتدية الصغير قبل الكبير ، ثم بعد ذلك قدم قصيدة اهداها الشاعر إلى رئيس بلدية العيساوية الأستاذ : نايل الرويلان نظراً لجهوده المشكورة كما قال الشاعر من خلال ذلك الإهداء الذي كان عنوانه (قمة المجد) :
للمجد ساس وقمة المجد له ناس = ولا يدون التاريخ غير العلامه
وللعز ماقف وانت للعز نبراس = وقليل لو قلناك تاج الكرامه
انشهد انه جوهرك جوهر الماس = نظيف مايغيره لوم وملامه
لطيب نايل وانت نايل وقرناس = حرا بهامات الكواكب مقامه
وتوالت القصائد الجميلة السلسة التي عبّر بها الشاعر عن ما يجول في خاطرة من عذوبة الشعر وجماليتة حيث قدم بعد ذلك قصيدة :
ماطبعت الشعر رسم ولا اقتبسته من سطور = وارثه عن جد جدي وابوي وعزوتي
الشعر هاجس يجيني علئ مد البحور = ماتحلويته بفتره ولا نمت بفكرتي
انظم الابيات موزونه. ولا فيها كسور = حسب ماحس الخفوق وحسب شوفة نظرتي
ارتفع في راس سندا واحتظر وازمي وافور = واسطر من الرس واقدح بالفتايل جمرتي
وامشي دروب المراجل لو قنابلها تثور = واحتزم للوافي اللي يحتزم في سطوتي
واحفظ من لجرح درسي واجبر صعاب الكسور = واوفي الوافي جزاه دون من بعطوتي
وما للغزل من وقع في نفوس جماهير الشعر فقد ختم شاعرنا هذه الامسية الشعرية الرائعة بهذه الأبيات الغزلية التي قال فيها :
لا تحديني تراني مارضيت = اقبلك خصمي وانا عزمي قوي
ولا يغرك دمع عين لو بكيت = هذي العبره غلى ماهو كوي
ادري انك هايمه فيني وحيت = روحك اللي همت فيها منطوي
يانعيم الروح ماغيرك هويت = قلبك لقلبي فلا غيره هوي
انتي ادرئ في مصيري ان غديت = انتي اللي خابره منهو غوي
في غيابك ماتت الفرحه قضيت = ملتزم حدي وعودي منعوي
لا تحديني تراني ماقويت = الفراق اللي ذكرتي يابعدي
ان بقيتي في قرارك ماسليت = ان هدمتي عهدنا منهو القوي
جيت شارعكم مشيته قلت ليت = ليت مادله ولا جيت سروي
ظامين نهرك ونا بشطه رسيت = والحقيقه ودي من ماه ارتوي
لاتحديني وانا فيك انتهيت = هاك عمري هاك جسمي و وهدي
وفي نهاية الأمسية شكر عريف الأمسية الأستاذ : غانم ابو رشيدة الشاعر : صالح ابو رشيدة على ما قدّم من قصائد لاقت استحسان حضور الأمسية ، ثم دعى راعي هذه الأمسية لتكريم فارس هذه الأمسية .